
Velkommen i Kibæk Idrætsforeningens gymnastikafdeling.  
Instruktørmappen er et redskab til alle i vores afdeling. Her finder du praktiske oplysninger om stort og småt, samt hvilke forventninger vi har til hinanden. Mappen bliver løbende redigeret, og gymnastikudvalget modtager gerne ideer til, hvad den skal indeholde. 

[bookmark: _heading=h.sdyw4fj0caa3]

[bookmark: _heading=h.djkg6chteuie]Forventninger til træner, hjælpetræner, forældrehjælper og spiretræner
Herunder en kort beskrivelse af de opgaver, der hører under de forskellige funktioner. 
OBS! Husk at møde op til træning i det udleverede træningstøj. 
[bookmark: _heading=h.8dewa6muaktn]Forventninger til (hoved)træner 
Som (hoved)træner forventes det at du: 
· har interesse i gymnastik 
· møder forberedt og i god tid  
· har lyst til at planlægge, undervise og videreudvikle gymnastiktræningen 
· deltage i ledermøder og gymnastikkurser 
· at trænerne sørger for at gymnasterne bliver udfordret og får sig bevæget svarende til aldersgruppen 
Som træner skal du være rollemodel, og det er din opgave at koordinere samarbejdet med evt. forældrehjælpere, hjælpetrænere og spiretrænere. Du er ansvarlig for at fortælle medtrænere, hvornår møderne ligger, løbende evaluere jeres træning samt ”uddanne” vores kommende trænere. Derfor forventer vi, at du inddrager hjælpe- og spiretrænere i træningen i det tempo, som de er klar til. Dette vil være med til at bibeholde den positive sportsånd, der er i foreningen.  
Da vi gerne vil have kompetente og veluddannede trænere, opfordrer gymnastikforeningen meget kraftigt til, at du deltager på minimum et relevant kursus pr. sæson (gerne under DGI), hvor KIF naturligvis betaler udgiften. Hvis træneren ikke tidligere har været på kursus tidligere (fx ved nye trænere), forventes det at man tager det hurtigst muligt. 
[bookmark: _heading=h.ydlpkdvw1pzi]Forventninger til hjælpetrænere
Vi forventer at du: 
· er interesseret i børn og gymnastik og vil være aktiv med børnene 
· er engageret og har lyst til at komme til træning hver gang  
· vil deltage i ledermøder og gymnastikkurser 
· møder 15 min før holdstart, for at hjælpe med forberedelserne og er nærværende under træningen og følger anvisningerne fra trænerteamet
· at du selv deltager på et af gymnastikholdene (hvis der er et hold for din aldersgruppe) 
· at du går i 7. klasse eller opefter

Du deltager i planlægningen af sæsonen og træningstimerne, og du er behjælpelig med praktiske opgaver. Desuden får du løbende ansvar for en del af træningstimen, fx instruere en leg, stå for en opvarmning eller modtage ved spring. Efter aftale med træneren kan du (hvis du har lyst til det) stå for træningen, hvis træneren er forhindret. 
Da vi gerne vil have kompetente og veluddannede trænere, opfordrer gymnastikforeningen meget kraftigt til, at du deltager på minimum et relevant kursus pr. sæson (gerne ved DGI), hvor KIF naturligvis betaler udgiften. Hvis hjælpetræneren ikke tidligere har været på kursus tidligere (fx ved nye trænere), forventes det at man tager det hurtigst muligt.
 
[bookmark: _heading=h.yvwabox2tnx3]Forventninger til forældrehjælpere 
Vi forventer at du: 
	- 	Hjælper træneren med de opgaver, som vedkommende har til dig. 
Det kunne evt. være at hjælpe med ro og orden på holdet og redskabsopstillingen i starten af træningen samt redskabsoprydning i slutningen af træningen.
[bookmark: _heading=h.k5tjkmibfepe]Forventninger til spiretræner
Vi forventer at du: 
· er interesseret i børn og gymnastik og er vil være aktiv med børnene 
· er engageret og har lyst til at komme til træning hver gang  
· går foran som et godt eksempel – og møder børnene med smil, varme og nysgerrighed.
· Samarbejder med trænerteamet
· deltager i ledermøder og gymnastikkurser 
· møder 15 min før holdstart, for at hjælpe med forberedelserne 
· at du selv deltager på et af gymnastikholdene (hvis der er et hold for din aldersgruppe) 
· at du går i 5. klasse eller opefter
Du skal være behjælpelig med praktiske opgaver, fx hjælpe børnene på toilet, trøste dem, få børnene med i gymnastikken, hjælpe træneren med redskaber, oprydning, lege, musik osv.  
Da vi gerne vil have kompetente og veluddannede trænere, opfordrer gymnastikforeningen meget kraftigt til, at du deltager på minimum et relevant kursus pr. sæson (gerne ved DGI), hvor KIF naturligvis betaler udgiften.  

[bookmark: _heading=h.ikugksho9lmh]Aktiviteter og møder 
Vi forventer, at du som træner deltager i ledermøderne. Der afholdes ledermøder 2-3 gange i løbet af en gymnastiksæson fra kl. 19.00 til ca. 21.00. Vi har gymnastikopvisning i Kibæk lørdag efter forårsopvisning i Herning Kongrescenter, hvilket oftest er 2. weekend i marts. Derudover arrangerer gymnastikafdelingen også hvert år julemotion 5. juledag i samarbejde med fitness, og der afholdes et udendørs gymnastikstævne grundlovsdag d. 5. Juni (dog er det ikke sikkert at grundlovsstævnet bliver til noget i 2027). Vi vil i gymnastikudvalget gerne opfordre jer til at bakke op om alle arrangementer. 
[bookmark: _heading=h.wyctmufq7q44]Børneattest 
Alle trænere over 15 år, der træner børn/unge, SKAL udfylde en børneattest. Den skal udfyldes digital ved sæsonstart og skal fornyes hvert år. Til dette skal vi bruge jeres CPR-nr. Herefter vil I modtage en mail i jeres e-boks, hvor I inden for en uge skal bekræfte, at politiet må indhente børneattesten og videregive den til KIF. Dette gælder også for forældrehjælpere. Såfremt udvalget ikke har modtaget en børneattest inden sæsonstart, kan man ikke være træner. Er der spørgsmål kontakt Kristina fra udvalget
[bookmark: _heading=h.iakw7m4lnsjo]Conventus 
I Conventus kan du se de tilmeldte gymnaster på dit hold, de tilknyttede trænere samt sende mails og sms’er til trænere, forældre og gymnaster. Husk at bruge sms-funktionen med omtanke, da det koster KIF 30 øre pr. besked.
[bookmark: _heading=h.piksyuhqifwf]Tjek løbende om gymnasterne har betalt via deltagerlisten. Du skal sikre at alle børn er tilmeldt. Hvis du har problemer, så tag fat i udvalget. Her er en guide, der med 4 step viser dig, hvordan du finder afkrydsningslisten til dit hold. Den skal du bruge i starten af sæsonen til at sikre, at alle udøvere har betalt: https://kibækif.dk/wp-content/uploads/2025/08/Guide-til-afkrydsningsliste-paa-Conventus.pdf 
Du finder også guiden på KIF hjemmeside  gymnastik  øvelsesbank 
Facebook 
Vi har to Facebook-sider i gymnastikafdelingen. Den ene er en lukket side, hvor man som træner kan anmode om at blive medlem. Gruppen hedder: Kibæk gymnastik instruktører, og kan bruges til intern kommunikation trænere imellem. Fx hvis man skal bruge hjælp/inspiration fra andre trænere eller søger en afløser til en enkelt træning. Den anden gruppe er offentlig, og hedder Kibæk IF Gymnastik. På den side kan alle se de informationer, som lægges op. Læg gerne relevante ting ud tilhørende de forskellige grupper. Fx hvis man vil gøre opmærksom på et hold, et arrangement eller andet. 
[bookmark: _heading=h.vx9fpzcqfmfp]Forsikringer 
Trænere er forsikret af KIF. Men gymnaster skal selv sørge for at være forsikret gennem deres egen forsikring. Hvis uheldet er ude (både i forhold til en skadet gymnast og/eller en skadet træner), så kontakt Rikke og giv besked. Forsikringen dækker alene personskader og ikke anvendelse af egne personlige ejendele, som fx telefon, computer, mm. 
[bookmark: _heading=h.axs7wsjzpbu2]Førstehjælpskassen 
Der er en sølvfarvet kuffert med et rødt kors i redskabsrummet i hallen, hvor der gerne skulle være isposer og forskellige gazebind, plaster mv. Den bliver fyldt op af redskabsudvalget. OBS: Brug isposer med omtanke!!!

[bookmark: _heading=h.6qsh9vddpgko]Holdbilleder 
Siden 2019 har KIF Gymnastik ikke fået holdbilleder af en professionel fotograf. Vi opfordrer i stedet trænerne til at sørge for, at holdet får taget et fællesbillede i opvisningsdragterne, som kan deles på holdets lukkede Facebookgruppe.
[bookmark: _heading=h.mcpze3dgj24q]Fødselsdage og uddeling af godter
Nogle gymnaster vil gerne fejre deres fødselsdag ved at tage en lille godte med til gymnastikholdet. Det er helt i orden – så længe det er en lille ting som fx en slikkepind, en Smarties-æske eller en lille slikpose.
Hvis trænerne ønsker at give slik til holdet, skal det købes gennem hallen.
[bookmark: _heading=h.vde5y4kyr2yq]Juleafslutning/sæsonafslutning 
Til juleafslutning får hvert barn noget lækkert i form af en lille chokoladejulemand, eller andet tilsvarende. Til sæsonafslutningen får børnene en flødebolle. Godterne vil være at hente i cafeen. 
Til voksenholdene aftales det med Kamilla, hvad der ønskes. Der tilbydes en forfriskning i form af øl/vand, eller kaffe/te og en lille kage.  
[bookmark: _heading=h.d8v2upk68mp1]Trænergaver fra holdet
Tidligere blev trænergaverne uddelt på gulvet lige efter indmarch ved gymnastikopvisningen. Ved 2026 opvisningen prøvede vi for første gang at bede om at gaverne uddeles enten ved sidste træning eller i opvarmningshallen – før eller efter opvisningen. Det var en god succes, hvor tiden til selve opvisningen med reduceret – så det fortsætter vi med. 
Gymnastikudvalget minder hvert år holdene om dette. Ansvarlige for koordineringen er Conventus-ansvarlige, Mette og Kristina.
[bookmark: _heading=h.keiiw7pmce65]Kurser 
Alle trænere og voksen-hjælpetrænere på springhold skal som minimum have et modtagerkursus. På www.dgi.dk kan du finde oplysninger om DGI’s kurser i hele landet. Kurserne skal være DGI-kurser. Du kan selv bestille kurset gennem DGI, og udgifterne dækkes af gymnastikforeningen. Du skal ikke selv lægge penge ud for holdet, men booke det gennem Kibæk Gymnastik. Er du i tvivl – så kontakt Mette. 
Hvis du selv kører til kurset, modtager du kørselsgodtgørelse, og der er som regel både kost og logi inkluderet. Vælger du noget ud over det tilbudte, er det dog for egen regning. Vær opmærksom på, at det koster gymnastikafdelingen mange penge, hvis du melder afbud til et kursus, du er tilmeldt – så husk at møde op! Efter kurset er afsluttet, skal der sendes en evaluering af kurset til kursusansvarlige, Mette. 
Gymnastikudvalget har en liste med alle trænere og deres kursus – for at sikre, at vi har trænere med de rigtige uddannelser.
[bookmark: _heading=h.bbtkwu51zc3t]
Musikskabet 
Der er et musikskab i både hal 1 og hal 2, som kan spille musik via pc, Ipad, USB, mobiltelefon, minidisc og cd. Nøglen til anlæggene er i redskabsrummet ved hallen. 
Musikskabet i spejlsalen åbnes ved at bruge nøglen i redskabsrummet på 1. sal. 
Ønskes andet udstyr til musikskabet kontaktes gymnastikudvalget. Har du brug for hjælp, så kontakt Kader eller en af de andre trænere. 
[bookmark: _heading=h.c79cmy9be9wc]Ansættelse af nye trænere
Har du / dit hold brug for en yderligere træner, er du velkommen til at spørge forskellige kandidater. Hvis de viser interesse, skal de til en samtale med udvalget, for at få forventningsafstemning, før det kan indtræde som træner / hjælpetræner. 
[bookmark: _heading=h.byyjfnxfm78]Opvisningsdragter 
Dragter og t-shirts er en del af kontingentet (dog ikke på Hønsegården). Rådighedsbeløb til dragter fastsættes årligt. Tjek altid med dragtansvarlige Louise og Kamilla, hvad I må købe. Dragter bestilles via dem, helst i september/oktober. Til de små hold (forældre/barn til førskole) bestilles en t-shirt til opvisning. Kontakt altid dragtansvarlige Louise og Kamilla, inden I køber noget.

[bookmark: _heading=h.7tw00dd0uib]Redskaber 
Husk at sætte alle redskaber på plads efter brug, på de anviste pladser ifølge billeder og beskrivelser i redskabsrummet. Nøglebrik udleveres til trænerne ved sæsonstart – kontakt Louise eller Kamilla. Husk nøglebrikken er personlige, og i forhold til orden i redskabsrummene må den ikke overdrages til andre. Evt. ønsker til nye redskaber eller reparationer af gamle, videregives til Julie. 
[bookmark: _heading=h.nkhvtfwhi1v1]Trampolin og springgrav 
Venligst overhold disse vigtige regler for brugen af trampoliner under træning, for at sikre både sikkerheden og kvaliteten af vores træning:
1. Maximalt antal på trampolinen: Der må højst være tre personer på trampolinen ad gangen. Dette er for at undgå overbelastning af trampolinen og reducere risikoen for skader.
2. Springøvelser: Når trampolinen bruges til at udføre et spring (fx salto, twist, eller andre tricks), må der kun være én person på trampolinen ad gangen. Det sikrer, at hver deltager kan koncentrere sig om sin teknik og minimere risikoen for sammenstød.
3. Brug af trampolinen før træning: Trampolinen må ikke benyttes som opvarmning eller forberedelse før træning starter. Det er vigtigt, at trampolinen kun bruges i de planlagte træningspas, så vi undgår, at den bliver brugt på en måde, der ikke er hensigtsmæssig for sikkerheden.
4. Sikkerhedsforanstaltninger: Vi skal altid sikre os, at trampolinen er i god stand og korrekt opstillet, før den tages i brug. Alle deltagere skal have instruktion i de rette teknikker for at undgå skader.
5. Tilsyn: Der skal være mindst én træner til stede, når trampolinen er i brug, for at sikre, at reglerne bliver overholdt, og at deltagerne hopper sikkert.
6. Kursus: Trænere på springhold skal have godkendt kursus for at må hjælpe ved trampolinen.

[bookmark: _heading=h.op7ifishdlqj]Sygdom/afløser 	 
Du skal selv forsøge at finde en egnet afløser, hvis du er forhindret i at træne dit hold. Er det ikke muligt, må I aflyse holdet. Men husk at få sendt informationer ud til forældrene, så de ved holdet er aflyst.  Hvis du allerede ved, at du er forhindret i nogle datoer, så brug Facebooksiden til at finde en anden træner, som kan tage dit hold. 
[bookmark: _heading=h.2xrr2x524nl1]Sæsonperiode (Ferier) 
Som udgangspunkt er der ikke træning i skolernes ferier. Hvis du alligevel ønsker at holde ekstra træninger med dit hold, er det helt i orden med gymnastikudvalget. Du skal blot sende en mail til hallen: kibaekkrydsfelt@outlook.com i god tid for at arrangere. 
Bemærk også, at sæsonen for de fleste hold slutter ugen op til gymnastikopvisningen i Kibæk, altså uge 12, 2027. 
[bookmark: _heading=h.k3jq2mybmqzk]Tilmelding til hold og kontingent 
Gymnasterne tilmelder sig et hold via Conventus på hjemmesiden www.kibækif.dk, under fanen ”Gymnastik” - ”Tilmelding - Gymnastik”. Der tilmeldes og betales inden holdstart. Ønsker gymnasten ikke at fortsætte på holdet, kan kontingentet refunderes ved henvendelse til Kristina eller Mette senest den 30/9, derefter er det ikke længere muligt at få refunderet kontingentet.
Trænerne skal huske at kontrollere, at alle deltagerne på holdet er tilmeldt korrekt via holdlister fra Conventus. Husk også at det er barnets navn og ikke forældrene der skal stå tilmeldt. Trænerne og deres egne børn skal også betale kontingent ved deltagelse på et hold i KIF. Hvis der er problemer eller spørgsmål ang. tilmelding, betaling, mm, så henvis gerne til Kristina og Mette. 
FRI-Kontingent tilbydes af KIF til familier, hvor det kan være svært at få enderne til at hænge sammen. Trænerne må meget gerne promovere dette og henvise til det i ‘Den røde folder’. Vi ønsker, at alle børn skal have lige muligheder for at være en del af fællesskabet. 
FRI-Kontingent søges ved at sende en mail til formand@kif1900.dk - alle sager behandles fortroligt, også uden at gymnastikudvalget får kendskab hertil.  
[bookmark: _heading=h.lu109fzo6k4]Framelding af gymnaster 
Kontingent refunderes frem til 1. oktober, hvis en gymnast ikke længere vælger at deltage på holdet. Efter denne dato ydes der ikke tilbagebetaling af kontingent. Det er vigtigt, at gymnastikudvalget informeres, når en gymnast stopper, så vi kan opdatere oplysningerne i Conventus. Dette sikrer, at vi arbejder med korrekte data og undgår, at tidligere gymnaster modtager informationer, bliver tilmeldt stævner mv.
Det er trænerens ansvar at orientere gymnastikudvalget om gymnaster, der er stoppet.
[bookmark: _heading=h.iee3ib7k1k4m]Overnatning med sit hold 
Alle er velkommen til at holde overnatning med ens hold, det er en god måde at styrke sammenholdet, men også en god måde at få trænet ekstra med sit hold. En overnatning vil kræve en egenbetaling fra gymnasterne på omkring 100 - 150 kr. og kan være enten i Kibæk eller andre steder.
Hvis I gerne vil lave en overnatning i Krydsfeltet, skal man ikke længere søge om brandgodkendelse i Herning Kommune - men i stedet anmelde overnatningen til ‘Byg & Miljø’. Dette skal ske senest 4 uger før via følgende link: 
Byg og Miljø: https://www.herning.dk/borger/kultur-og-fritid/fritid-og-idraet/midlertidig-overnatning-paa-kommunale-skoler-og-i-kommunale-bygninger 
Har I behov for hjælp til ansøgning eller yderligere spørgsmål, så kontakt Rikke og Kader. 
[bookmark: _heading=h.hqs5e6t42g8v]Opvisning 
I bestemmer selv om jeres hold ønsker at deltage i hjemmeopvisningen. Vi opfordrer til dette, da det er en rigtig god dag for børnene, de kan vise forældre, bedsteforældre mm. hvad de har lært. Til hjemmeopvisning skal man aflevere musikken på enten CD, mobil eller pc. Til opvisningen skal alle hold være klar til indmarch, flere informationer vil komme fra udvalget inden opvisningen. 
Der er også opvisning til børnestævne i Holing og Forårsopvisning i Herning Kongrescenter. 

[bookmark: _heading=h.kw9rl1iaibmz]Trænertøj
Hvert andet år tilbydes alle trænere nyt træningstøj. Det består af en jakke, en t-shirt og shorts/tights. Hvis man er vokset ud af tøjet, så får man nyt. 

[bookmark: _heading=h.iu7ifthekg6v]Trænerhonorar
Hold med træning 1 gang pr uge:
1 træner	2.500 kr. pr træner 
2 trænere	1.800 kr. pr træner 
3 trænere	1.100 kr. pr træner 
4 eller flere trænere	   900 kr. pr træner 
Hjælpetræner over 18 år	1.000 kr. pr hjælpetræner 
Hjælpetræner 13 – 17 år	   600 kr. pr hjælpetræner 
Spiretræner	Fælles aktivitet for alle spiretræner

Desuden får alle trænere, hjælpetræner og spiretræner:
Træningstøj
Kurser
Sæsonafslutning 

[bookmark: _heading=h.wa1mmirzi8cy]Øvelsesbanken og motoriktrappen 	
Motoriktrappen er egentlig uendelig, men her vises, hvilke faser vi gennemlever de første leveår. Man bliver aldrig for gammel til at lære, og det er vigtigt at komme faserne igennem og gentage dem igen og igen. Det er blandt andet en god ide at alle disse ting er tænkt ind i hver træning. 

Vi vil gerne, at I finder inspiration i vores øvelsesbank, hvor I finder en udviklingsplan for de forskellige alderstrin, et eksempel på hvordan en hel sæsons træning kan planlægges, så alle områder øves, samt videovejledninger med instruktioner om de forskellige spring der er aldersrelateret. 
Alt kan findes på www.kibækif.dk → gymnastik → øvelsesbanken:
https://xn--kibkif-rua.dk/idraetsgrene/gymnastik-i-kibaek/oevelsesbanken/
Dertil er DGI appen en god inspirationskilde til nye spændende øvelser.  

